Ribe Stifts Adresseaviser, 1847-07-12
J Søndags Aftes gav Hr. Muth=Rasmussen fra Horsens sin bebudede Kirke=Koncert i Haderslev Frue Kirke. Samme var eget godt besøgt og dannede derfor et glædeligt og lyst Moment i denne vakkre Kunstners vistnok ikke skyfrie Liv. Hvad der desuden, som han selv fortalte, stemte ham til Glæde og Begeistring under Udførelsen, og som efter hans Mening kunde formaae endog en almindelig Orgelspiller til at udføre store Ting paa det herværende gamle, medtagne Toneværk, er det Jndtryk, som Synet af det overmaade yndige og smagfuldt restaurerede Tempel, som efter hans Forsikring overgaaer i simpel Ynde og Reenhed i Stiil de fleste Kirkebygninger i Landet, gjorde paa ham. Koncertgiveren stadfæstede ved Udførelsen af de forskjellige Numere ikke alene sin tidligere her erhvervede Anseelse, men overbeviste Tilhørerne ogsaa om, at han i det praktiske Fag har i de senere Aar arbeidet sig langt videre frem. J et Land, som vort, hvor det Offentlige har forsømt og ringeagtet den musikalske Kunst som et vanartet Stedbarn, hvor der ikke findes et Asyl for denne Muse til at uddanne sine Tilbedere og Tilbederinder til theoretisk Dygtighed og praktisk Færdighed, hvor Seminarierne og de lærde Skoler, den kirkelige og folkelige Musiks og Sangs Bærere, neppe yde den første Elementar-Undervisning, er det en Trøst, at en Mand, som Hr. Muth=Rasmussen, vedbliver utrættelig og med livsvarig jydsk Seighed at vække Sands for en Kunst, der ikke kan tænkes adskilt fra Kultur og Civilisation, vedbliver at tale, skrive, reise og spille i dens Tjeneste, lig et Menneske, der af Forsynet er sat til at advare et Folk fra store Feil. Det skal allerede for flere Aar siden være blevet Muth-Rasmussen saa godt som formeent, at give Orgel-Koncerter i Kongeriget. Mulig hidrører dette fra, at Kirkmemusikens Vogtere og Befordrere frygte for at forstyrres i deres Ro. (Dvk.)H. Av. meddeler Følgende: Haveselskabets Generalforsamling og Blomsterudstilling afholdtes paa Snoghøi den 1. Juli for en saa talrig Forsamling som vi endnu aldrig der have seet. Jsær vare mange Medlemmer fra Slesvig nærværende, uagtet Skamlingsbanke-Festen havde været faa Dage forud. Blomsterudstillingen havde meget smukke Ting at fremvise men Konkurrencen var ikke stor, hvorfor flere Præmier heller ikke uddeeltes. Selskabets Stifter, Generalkrigskommissær Riegels, var vendt tilbage fra en efter hans egne Yttringer - høist lærerig Reise, der især var blevet ham det ved den udmærkede Velvillie og Forekommenhed hvormed han overalt var mødt af de Authoriteter, hos hvilke han ønskede at see og erfare noget med Hensyn til Træplantning, og Stifterens Forslag at Blomsterudstillingerne, som ere aldeles underlagte en egen Komittee, aarlig skulde vexle i Kjøbstæder i Jylland, Fyen og Slesvig, der fornemmelig indbefatte Selskabets Medlemmer; næste Aar skulde afholdes i Haderslev, – vedtoges, men Forsamlingen gik ugjerne ind paa at ogsaa Generalforsamlingen og de almeeninteressante Forhandlinger aarlig burde vexle paa samme Maade, og afholdes i Forbindelse med Blomsterudstillingen. Senere udtalte sig det eenstemmige Ønske: "at Generalforsamlingen dog fremdeles skulde forblive paa Snoghøi, som Selskabets kjæreste Tilknytningspunkt, da ellers - som Mængden udtalte - dette sandsynlig blev den sidste. Stifteren modtog med Tak dette skjønne Beviis paa Selskabets Jnteresse for dets varige Bestaaen, og lovede fremdeles at ordne alt til en aarlig Fest og Generalforsamling, da han mindst vilde dræbe sit eget Barn ved et Forslag, som han havde troet ligesaameget at skylde Selskabet som sig selv. Det blev altsaa ved – at Blomsterudstillingen, som mindre interessant for Landboerne, for Fremtiden afvexlede blandt Kjøbstæderne, og næste Aar afholdes i Haderslev, hvorfor Stifteren skulde anmode det slesvigske Medlem af Selskabets Bestyrelse, Hr. Konferentsraad Johansen, at foranledige valgt en Komittee blandt Selskabets Medlemmer i Hertugdømmet, der vilde paatage sig at ordne det, til en Blomsterudstilling i Haderslev Fornødne; ligesom det fyenske Medlem af Bestyrelsen, Hr. Propr. Hofman Bang, iaar ordner Georginudstillingen i Odense. – Begge iaar afholdende Georginudstillinger i Odense og Apenrade tildeeltes hver 30 Rbd., foruden den dertil tidligere bestemte Medaille. – Paa Stifterens Anmodning til Forsamlingen, valgtes en Komittee af 2 Medlemmer fra hver Provinds, der selv vælger sig en Formand; og til hvilken Komittee det overdrages ved een, - hvert Efteraar afholdt Komittee-Forsamling at fordeele de til Skolehaverne indkomne Bidrag. – samt bestemme hvilke Træer og Planter der skal fordeles med Hensyn til de fra de respektive Skolelærere til Komitteen indkomne Andragender, blandt hvilke, især de fra Vesteregnen an befaledes. Ved Bordet herskede den muntreste Stemning, Skaaler udbragtes for Hs. Maj. Kongen Hs. M. Dronningen, Hs. Kgl. H. Kronprindsen, "Selskabets Damer", Stifteren, den for Skolehaver valgte Komitteer, disse sidste udbragtes meget vakkert af L. Skau, og modtoges af Selskabet med almindeligt Bifald; den sidste Skaal udbragtes af Stifteren for "Selskabets Bestaaen til den sildigste Tid.